Α.Ε. Διόσκουροι Κοζάνης

Η Αθλητική Ένωση Διόσκουροι Κοζάνης είναι ελληνικό αθλητικό σωματείο που δραστηριοποιείται στην πόλη της Κοζάνης, στην ομώνυμη περιφερειακή ενότητα. Επίσημο έτος ίδρυσής του είναι το 2004 και οι αθλητές του αγωνίζεται με χρώματα το σιέλ , το λευκό και το μαύρο. Στο έμβλημά που σχεδίασε ο Αργυριάδης Αθανάσιος, απεικονίζονται δύο δίδυμα μαύρα άλογα, ενώ το όνομα της ομάδας προέρχεται από τους Διόσκουρους, δίδυμους ήρωες της αρχαίας ελληνικής μυθολογίας. Ο σύλλογος διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων αλλά και γυναικείο, καθώς και τμήμα στίβου.«Ενημερωτικό Σημείωμα», πληροφορίες στον επίσημο ιστότοπο του συλλόγου. Ως έδρα χρησιμοποιεί το Κλειστό Γυμναστήριο Δημοτικού Αθλητικού Κέντρου Κοζάνης «Ιωάννης Σκαρκαλάς», χωρητικότητας 1.530 καθήμενων θεατών.Κλειστό Γυμναστήριο Δημοτικού Αθλητικού Κέντρου Κοζάνης «Ιωάννης Σκαρκαλάς» , πληροφορίες στον ιστότοπο Gipeda.gr.

 Ίδρυση 
Ο σύλλογος ιδρύθηκε με την 83/2004 απόφαση του Μονομελούς Πρωτοδικείου Κοζάνης και είναι εγγεγραμμένο στο βιβλίο αναγνωρισμένων σωματείων με αύξοντα αριθμό 2312/02-06-2004. Συνιδρυτές του είναι οι Λουκάς Καραγιαννάκης και Δημήτρης Βλαχόπουλος. Εμπνευστής του ονόματος της ομάδας είναι ο Μάρκος Τσιρέκας, ενώ τα σήματα της ομάδας δημιούργησαν οι Σάκης Αργυριάδης, Θωμάς Γκατζόφλιας.

Το αρχικό όνομα του συλλόγου ήταν Αθλητικός Σύλλογος Διόσκουροι Κοζάνης. Τον Ιούλιο του 2018 ανακοινώθηκε η σύμπραξή του με την Αθλητική Ένωση Κοζάνης με συγχώνευση (δι΄ απορρόφησης) με την Α.Ε. Κοζάνης και, με την υπ. αριθμ. 131/26-08-2019 απόφαση της Εκτελεστικής Επιτροπής του Δ.Σ. της Ε.Ο.Κ. με στόχο την ολοκληρωτική συνένωση των δύο σωματείων σε βάθος ενός έτους. Στόχος ήταν η δημιουργία ανταγωνιστικών ομάδων τόσο σε επίπεδο ανδρών, όσο και σε επίπεδο ακαδημιών.««Αρραβώνας» και στο βάθος… «γάμος» για Α.Ε. Κοζάνης και Διόσκουρους Κοζάνης!», άρθρο στον ιστότοπο InfoBasket.gr, 1 Ιουλίου 2018.

To 2020 έγινε συγχώνευση (δι΄ απορρόφησης) με τον Μέγα Αλέξανδρο Κοζάνης και δημιουργία και γυναικείων τμημάτων, με την υπ. αριθμ. 190/16-09-2020 απόφαση της Εκτελεστικής Επιτροπής του Δ.Σ. της Ε.Ο.Κ. και το όνομα παρέμεινε Αθλητικός Σύλλογος "Διόσκουροι Κοζάνης".

Ένταξη των Ακαδημιών του Σωματείου (στις καλύτερες 50 Ακαδημίες της Ελλάδας), στο πρόγραμμα Ακαδημιών του Ο.Π.Α.Π., μετά από αξιολόγηση από το 2019 μέχρι σήμερα.

Το 2023, οι Ακαδημίες επελέγησαν από την ΕΟΚ, προκειμένου να συμμετέχουν στο πιλοτικό πρόγραμμά της (27 Ακαδημίες από όλη την Ελλάδα) με τους Ομοσπονδιακούς προπονητές κα Μπακαλάκη, κα Μουρτετζίκογλου και κο Σαλταρίκο, για τον καθορισμό ενιαίου τρόπου εκμάθησης του μπάσκετ και  καταρτισμό του play book σε πανελλήνιο επίπεδο.

 Ιστορική αναδρομή 
 Πρώτα βήματα στα Τοπικά Πρωταθλήματα (2004 - 2011) 

Την άνοιξη του 2005, έναν χρόνο μετά την ίδρυσή του, ο σύλλογος είχε την πρώτη του επιτυχία κατακτώντας το Πρωτάθλημα Β' Κατηγορίας της Δυτικής Μακεδονίας και κατ' επέκταση την άνοδο στην Α' Κατηγορία.«Αναδρομή 2004-2005», πληροφορίες στον επίσημο ιστότοπο της Ένωσης Καλαθοσφαιρικών Σωματείων Δυτικής Μακεδονίας.

Προπονητής της ομάδας από το 2005 μέχρι το 2012 ήταν ο Ζήσης Μπαρτζώκας.«Δεν συνεχίζει ο Μπαρτζώκας», άρθρο στον ιστότοπο InfoBasket.gr, 29 Μαΐου 2012.

 Θητεία στη Γ' Εθνική (2011 - 2016) 
Το εισιτήριο ανόδου στη Γ' Εθνική Κατηγορία εξασφάλισαν οι Διόσκουροι το Μάιο του 2011, οπότε και κατέκτησαν το Πρωτάθλημα της Α' Κατηγορίας Δυτικής Μακεδονίας. Τον προβιβασμό σφράγισε το 3-0 επί του Αριστοτέλη Φλώρινας στη σειρά των Play-offs της διοργάνωσης.«Ένωση Καλαθοσφαιρικών Σωματείων Δυτικής Μακεδονίας», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλητές οι Διόσκουροι Κοζάνης – «Ανεβαίνουν» στη Γ Εθνική», άρθρο στον ιστότοπο Star-fm.gr, 1 Μαΐου 2011.

Την αγωνιστική περίοδο 2011-12 οι Διόσκουροι εντάχθηκαν στο 2o Όμιλο Βορρά Όμιλο Βορρά της Γ' Εθνικής, τον οποίο συγκρότησαν 11 ομάδες. Ολοκλήρωσαν τις αγωνιστικές τους υποχρεώσεις έχοντας συλλέξει 5 νίκες και 15 ήττες. Στην τελική βαθμολογία τοποθετήθηκε στην 8η θέση, μία υψηλότερα από το Άργος Ορεστικό, το οποίο είχε την ίδια συγκομιδή αποτελεσμάτων.«Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 13 Μαΐου 2012. Μετά το πέρας της χρονιάς την τεχνική ηγεσία του συλλόγου ανέλαβε ο πρώην διεθνής καλαθοσφαιριστής Άρης Χωλόπουλος.«Ανέλαβε τους Διόσκουρους ο Χωλόπουλος», άρθρο στον ιστότοπο OnSports.gr, 31 Μαΐου 2012.«Ο Χωλόπουλος στους Διόσκουρους», άρθρο στον ιστότοπο InfoBasket.gr, 30 Μαΐου 2012.

Στον τελικό βαθμολογικό πίνακα της επόμενης χρονιάς, 2012-13, παρατηρήθηκε τριπλή ισοβαθμία ανάμεσα στις ομάδες που συγκέντρωσαν 17 νίκες και 5 ήττες για τις θέσεις 2 έως 4 (σε σύνολο 12 ομάδων). Οι Διόσκουροι τελικά τερμάτισαν στην 4η θέση, παρά τη σαφή τους αγωνιστική βελτίωση σε σχέση με την προηγούμενη χρονιά.«Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 21 Απριλίου 2013.

Την περίοδο 2013-14, με προπονητή ξανά το Χωλόπουλο,«Συνεχίζουν με Χωλόπουλο», άρθρο στον ιστότοπο InfoBasket.gr, 6 Μαΐου 2013. οι Διόσκουροι συνέχισαν την πορεία τους στον 1ο Όμιλο Βορρά της Γ' Εθνικής. Έχοντας συγκεντρώσει 13 νίκες και 9 ήττες, κατέλαβαν την 4η θέση της τελικής βαθμολογίας (σε ισοβαθμία με τον 5ο Πρωτέα Γρεβενών), εξασφαλίζοντας χωρίς προβλήματα την παραμονή τους.«Αποτελέσματα και Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 2 Μαΐου 2014. Ακολούθως διαγωνίστηκε σε αγώνα κατάταξης στη Βέροια εναντίον της Ευκαρπίας, ομάδας που κατέκτησε την αντίστοιχη θέση του άλλου Ομίλου Βορρά, γνωρίζοντας την ήττα με σκορ 58-88.«Η Ευκαρπία πήρε τη νίκη και περιμένει», άρθρο στον ιστότοπο InfoBasket.gr, 11 Μαΐου 2014.«Νίκες για Κομοτηνή και Ευκαρπία», άρθρο στον ιστότοπο BasketNet.gr, 11 Μαΐου 2014.

Για την αγωνιστική περίοδο 2014-15 δεν σημειώθηκε αλλαγή στη θέση του προπονητή. Η ομάδα παρέμεινε επίσης στην ίδια κατηγορία και όμιλο, όπου κλήθηκε να διεκδικήσει την άνοδο απέναντι σε 13 ομάδες (αντίστοιχα αυξήθηκαν και οι αγωνιστικές). Στην τελική κατάταξη του Μαΐου, οι Διόσκουροι κατέλαβαν την 6η θέση, έχοντας απολογισμό 13 νίκες και 13 ήττες.«Αποτελέσματα και Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 1ου ομίλου Βορρά (26η αγ.)», άρθρο στον ιστότοπο InfoBasket.gr, 10 Μαΐου 2015. Παραγωγικότερος σκόρερ της ομάδας για τη χρονιά αυτή αναδείχθηκε ο Σωτήρης Ντόβας.«Ο τίτλος του top scorer στη Γ' Εθνική στον Γιάννη Μανδαλάκη (τελική 2014-15)», άρθρο στον ιστότοπο InfoBasket.gr, 12 Μαΐου 2015.

Την επόμενη περίοδο, 2015-16, οι ομάδες που συνέθεσαν τον 1ο Όμιλο Βορρά μειώθηκαν και πάλι στις 12 στο σύνολο. Στο πλαίσιο αυτό οι Διόσκουροι συγκέντρωσαν 14 νίκες και 8 ήττες, ολοκληρώνοντας τις αγωνιστικές τους υποχρεώσεις στην 4η θέση της τελικής βαθμολογικής κατάταξης.«Αποτελέσματα και Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 1ου ομίλου Βορρά (26η αγ.)», άρθρο στον ιστότοπο InfoBasket.gr, 24 Απριλίου 2016. Τους περισσότερους πόντους για την ομάδα σημείωσε για δεύτερη συνεχόμενη χρονιά ο Σωτήρης Ντόβας, 422 στον αριθμό, ο οποίος παράλληλα αναδείχθηκε και 3ος παραγωγικότερος παίκτης του Ομίλου αλλά και 10ος στο σύνολο της Γ' Εθνικής.«Top scorer της Γ΄ εθνικής ο Σπύρος Γεωργούτσος (τελική κατάταξη 2015-2016)», άρθρο στον ιστότοπο InfoBasket.gr, 27 Απριλίου 2016. Μετά τη λήξη της κανονικής περιόδου οι Διόσκουροι αντιμετώπισαν σε αγώνα κατάταξης στη Θεσσαλονίκη τους Ικάρους Σερρών, ομάδα που κατέλαβε την 4η θέση στον έτερο Όμιλο Βορρά, γνωρίζοντας την ήττα με σκορ 73-86.«Γ' Εθνική Μπάσκετ (Μπαράζ): Διόσκουροι Κοζάνης - Ίκαροι Σερρών 73-86», άρθρο στον ιστότοπο Top-Sport.gr, 8 Μαΐου 2016.

Την επόμενη χρονιά, 2016-17, ο 1ος Όμιλο Βορρά φιλοξένησε 14 ομάδες, με το δείκτη δυσκολίας να είναι ανεβασμένος. Οι Κοζανίτες είχαν την καλύτερη μέχρι τότε αποδοσή τους, συλλέγοντας 20 νίκες και 6 ήττες. Ισοβάθμισαν με το Γ.Σ. Ελίμειας μία θέση κάτω από τους πρωτοπόρους Τιτάνες Παλαμά. Έχασαν την απευθείας άνοδο στη Β' Εθνική Κατηγορία επειδή υστερούσαν στα μεταξύ τους αποτελέσματα με αποτέλεσμα να βρεθούν στην 3η θέση.«Αποτελέσματα και Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Οι Διόσκουροι έδωσαν ένα επιπλέον παιχνίδι στο Κλειστό Γυμναστήριο Βέροιας «Δημήτριος Βικέλας» απέναντι στο Γ.Α.Σ. Χαλκηδόνας που κατέλαβε την 3η θέση στον άλλο Όμιλο Βορρά, για τον καθορισμό της σειράς προτεραιότητας προς κάλυψη τυχόν κενών θέσεων στην ανώτερη κατηγορία.«Την Κυριακή 28/5 ο αγώνας μπαράζ των Διόσκουρων με την Χαλκηδόνα», άρθρο στον ιστότοπο MatiesStaSport.blogspot.com, 24 Μαΐου 2017. Νικήτρια αναδείχθηκε η Χαλκηδόνα με σκορ 54-70.«Γ' Εθνική Μπάσκετ (Μπαράζ): Διόσκουροι Κοζάνης - Χαλκηδόνα 54-70», άρθρο στον ιστότοπο Top-sport.gr, 29 Μαΐου 2017.«Προβάδισμα ανόδου για Χαλκηδόνα και Φάρσαλα», άρθρο στον ιστότοπο NorthBasket.gr, 28 Μαΐου 2017. Κορυφαίος σκόρερ των Διόσκουρων ήταν την περίοδο αυτή ο Άκης Μαυρίδης.«Οι σκόρερ της Γ' Εθνικής (2016-17», άρθρο στον ιστότοπο InfoBasket.gr, 23 Μαΐου 2017.

 Επιστροφή στα Τοπικά Πρωταθλήματα (2017 - 2023) 
Τον Ιούλιο του 2017, παρόλο που οι Διόσκουροι είχαν διακριθεί στη Γ' Εθνική Κατηγορία τη χρονιά που μόλις είχε ολοκληρωθεί, οι ιθύνοντες του συλλόγου αποφάσισαν την επιστροφή της ομάδας στο Πρωτάθλημα της Α' Κατηγορίας Δυτικής Μακεδονίας. Στην επίσημη ανακοίνωση του συλλόγου ως αίτιο προβλήθηκε η επιθυμία να απελευθερώσει τους διακριθέντες Κοζανίτες αθλητές του ανδρικού τμήματος ώστε να αναζητήσουν ομάδες όπου θα μπορούσαν να καλύψουν υψηλότερες φιλοδοξίες (οικονομικές και αγωνιστικές), αλλά και η στροφή στην ανάδειξη μιας νέας γενιάς ταλαντούχων αθλητών από τις ακαδημίες.««Κούνησαν μαντήλι» στις εθνικές κατηγορίες οι Διόσκουροι, επιστρέφοντας στην «αγκαλιά» της ΕΚΑΣΔΥΜ!», άρθρο στον ιστότοπο InfoBasket.gr, 21 Ιουλίου 2017.«Επιστρέφουν στην Α' ΕΚΑΣΔΥΜ οι Διόσκουροι Κοζάνης», άρθρο στον ιστότοπο NorthBasket.gr, 21 Ιουλίου 2017. Παράλληλα τερματίστηκε και η πενταετής συνεργασία της ομάδας με τον προπονητή Άρη Χωλόπουλο.«Τέλος εποχής για Χωλόπουλο, παρελθόν και ο Ντόβας», άρθρο στον ιστότοπο InfoBasket.gr, 9 Ιουνίου 2017. Στο ρόλο του πρώτου προπονητή επέστρεψε ο Ζήσης Μπαρτζώκας.«Αθλητική Ένωση Διόσκουροι Κοζάνης: Παρουσίαση προπονητή Αντρικού τμήματος, Ζήση Μπαρτζώκα», άρθρο στον ιστότοπο Kozani.tv, 26 Αυγούστου 2018.

Το Πρωτάθλημα Δυτικής Μακεδονίας της αγωνιστικής περιόδου 2017-18 διοργανώθηκε με τη συμμετοχή εννέα στον αριθμό συλλόγων. Στον τελικό βαθμολογικό πίνακα της Κανονικής Περιόδου παρατηρήθηκε ισοβαθμία των Διοσκούρων με το Λασσάνη Κοζάνης, με καθεμία από τις δύο ομάδες να έχει συγκεντρώσει 10 νίκες και 6 ήττες. Βάσει των μεταξύ τους αποτελεσμάτων οι πρώτοι κατέλαβαν την 3η θέση, ενώ ο δεύτερος την 4η θέση.«Βαθμολογία Πρωταθλήματος Α' Κατηγορίας Ανδρών Κανονική Περίοδος 2017-2018», πληροφορίες στον επίσημο ιστότοπο της Ένωσης Καλαθοσφαιρικών Σωματείων Δυτικής Μακεδονίας. Στη συνέχεια οι τέσσερις πρώτες ομάδες συγκρότησαν νέο Όμιλο όπου ο καθένας θα αντιμετώπιζε όλους τους αντιπάλους από δύο φορές. Οι Διόσκουροι στη διαδικασία αυτή πήραν μία νίκη σε έξι αγωνιστικές και ολοκλήρωσαν οριστικά τη χρονιά στην 3η θέση.«Βαθμολογία Πρωταθλήματος Α' Κατηγορίας Ανδρών (Θέσεις 1 έως 4) 2017-2018», πληροφορίες στον επίσημο ιστότοπο της Ένωσης Καλαθοσφαιρικών Σωματείων Δυτικής Μακεδονίας.

Τον Ιούλιο του 2018 ανακοινώθηκε η σύμπραξη των Διόσκουρων με την Αθλητική Ένωση Κοζάνης με στόχο την ολοκληρωτική συνένωση των δύο σωματείων σε βάθος ενός έτους. Στόχος ήταν η δημιουργία ανταγωνιστικών ομάδων τόσο σε επίπεδο ανδρών, όσο και σε επίπεδο ακαδημιών. Από την 26 Αυγούστου 2019 και με τη σχετική έγκριση της Ε.Ο.Κ., υλοποιήθηκε η συγχώνευση των Δύο Σωματείων, δια της απορρόφησης της Αθλητικής Ένωσης Κοζάνης από το Α.Σ. ΔΙΟΣΚΟΥΡΟΙ Κοζάνης, δημιουργώντας έτσι τον ισχυρότερο πόλο ανάπτυξης της καλαθοσφαίρισης στην πόλη της Κοζάνης. Τα τμήματα Μίνι και Ακαδημιών έγιναν πλέον 10 και παράλληλα δημιουργήθηκε και τμήμα κοριτσιών, για πρώτη φορά.

Την αγωνιστική περίοδο 2018-19 στο Πρωτάθλημα Α' Κατηγορίας συμμετείχαν 11 σύλλογοι σε κοινό Όμιλο, χωρίς διαδικασία play-offs. Στο πλαίσιο αυτό οι Διόσκουροι συγκέντρωσαν 14 νίκες και 6 ήττες, καταλαμβάνοντας την 4η θέση της τελικής βαθμολογίας.«Βαθμολογία Πρωταθλήματος Α' Κατηγορίας Ανδρών Κανονική Περίοδος 2018-2019», πληροφορίες στον επίσημο ιστότοπο της Ένωσης Καλαθοσφαιρικών Σωματείων Δυτικής Μακεδονίας.

Το 2024 το αντρικό τμήμα με νεανικό σχήμα, κατέκτησε το πρωτάθλημα Α΄ Ανδρών της ΕΚΑΣΔΥΜ νικώντας τον Ηρακλή Κοζάνης στους τελικούς και ανήλθε στην National League 2 με προπονητή τον Θωμά Βλάχο.

Θητεία στην National League 2 (2024 - σήμερα)

Το Ανδρικό τμήμα των Διόσκουρων Κοζάνης συμμετέχει στην National League 2 με τον μικρότερο ηλικιακό μ.ο. και βασίζεται αποκλειστικά σε παιδιά που προέρχονται από τις Ακαδημίες του και φοιτητές που σπουδάζουν στην πόλη της Κοζάνης, κάνοντας 2 μόνο μεταγραφές του επίσης πολύ νέου, μόλις 20 ετών, Ελληνοαυστραλού Bailey Chambers και του Κώστα Αλτίνη που επέστρεψε στους Διόσκουρους από την Β΄ Εθνική. 

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2011-12 4Γ' Εθνική 8 - 5-15 - - ? - - -  -  -2012-13 4Γ' Εθνική 4 - 17-5 - - ? - - -  -  -2013-14 4Γ' Εθνική 4 Κατάταξης 13-9 0-1 - Θωμάς Βλάχος - - -  -  -2014-15 4Γ' Εθνική 6 - 13-13 - - Σωτήρης Ντόβας - - -  -  -2015-16 4Γ' Εθνική 4 - 14-8 - - Σωτήρης Ντόβας - - -  -  -2016-17 4Γ' Εθνική 3 Μπαράζ Ανόδου 20-6 0-1 - Άκης Μαυρίδης - - -  -  -2024-25 4Γ' Εθνική 3 Play-Off 15-5 2-4 - Bailey Chambers 1η - Α' Φάσης 1 -  -  -

 Πρόσωπα  
+ΠροπονητέςΕθνΟνοματεπώνυμοΘητεία  Ζήσης Μπαρτζώκας  2005 - 2012  Άρης Χωλόπουλος  2012 - 2017  Ζήσης Μπαρτζώκας  2017 - 2019  Άρης Χωλόπουλος  Ιουλ 2019 - 2022.Θωμάς Βλάχος2022-σήμερα
<div style="clear: both">

 Τμήματα υποδομής 
Οι ακαδημίες των Διόσκουρων Κοζάνης έχουν κατακτήσει στο παρελθόν τις ακόλουθες διακρίσεις:
 5× Πρωταθλήματα Εφήβων Δυτικής Μακεδονίας (2015, 2018, 2020, 2021,2022)
 5× Πρωταθλήματα Παίδων Δυτικής Μακεδονίας (2013, 2019, 2020, 2021, 2024)

Την αγωνιστική περίοδο 2014-15 οι Διόσκουροι κατέκτησαν το Πρωτάθλημα Εφήβων Δυτικής Μακεδονίας για πρώτη φορά στην ιστορία τους. Στον Μεγάλο Τελικό του Final-4 που διεξήχθη στο Δ.Α.Κ. Κοζάνης, επικράτησαν του Λασσάνη με σκορ 68-77. Προπονητής της ομάδας ήταν ο Δημήτρης Βλαχόπουλος. Πολυτιμότερος παίκτης του τελικού αναδείχθηκε ο Κωνσταντίνος Γκοβεδάρος.«ΕΚΑΣΔΥΜ: Πρωταθλητές εφήβων οι Διόσκουροι», άρθρο στον ιστότοπο InfoBasket.gr, 22 Φεβρουαρίου 2015.«Πρωταθλητές οι Διόσκουροι», άρθρο στον ιστότοπο e-ptolemeos.gr, 22 Φεβρουαρίου 2015.

Την αγωνιστική περίοδο 2017-18 η ομάδα των Εφήβων αναδείχθηκε για δεύτερη φορά στην ιστορία της Πρωταθλήτρια Δυτικής Μακεδονίας. Στον Μεγάλο Τελικό, που έλαβε χώρα στο Κλειστό της Λευκόβρυσης, οι Διόσκουροι νίκησαν την ομάδα της Καστοριάς με σκορ 46-40. Προπονητής της ομάδας ήταν ο Ζήσης Μπαρτζώκας. Πολυτιμότερος παίκτης του τελικού αναδείχθηκε ο Δημήτρης Μανακίτσας.«Οι Διόσκουροι Κοζάνης πρωταθλητές εφήβων ΕΚΑΣΔΥΜ», άρθρο στον ιστότοπο NorthBasket.gr, 20 Φεβρουαρίου 2018.

Τη χρονιά 2018-19 οι Διόσκουροι κατέκτησαν το δεύτερο τρόπαιό τους στην ηλικιακή ομάδα των Παίδων. Στο Μεγάλο Τελικό, που έλαβε χώρα στο Δ.Α.Κ. Κοζάνης, ξεπέρασαν το εμπόδιο του Αρίωνα Πτολεμαΐδας σε ένα αμφίρροπο παιχνίδι που κρίθηκε στην παράταση (τελικό σκορ 72-68, κ.α. 63-63). Πολυτιμότερος παίκτης του αγώνα αναδείχθηκε ο Νίκος Ζολώτας. Την ευθύνη της τεχνικής ηγεσίας της ομάδας είχε ο Ζήσης Μπαρτζώκας.«Νάτοι Νάτοι οι Πρωταθλητές παίδων Διόσκουροι Κοζάνης», άρθρο στον ιστότοπο MatiesStaSport.blogspot.com, 21 Μαΐου 2019.«Πρωταθλητές οι Διόσκουροι στο παιδικό της Ε.ΚΑ.Σ.ΔΥ.Μ.- Όχι δάκρυα για τον Αρίωνα», άρθρο στον ιστότοπο e-ptolemeos.gr, 20 Μαΐου 2019.

 Παραπομπές 

 Εξωτερικοί σύνδεσμοι 

 Α.Ε. Διόσκουροι Κοζάνης, επίσημος ιστότοπος του συλλόγου.


 Κλειστό Γυμναστήριο Δημοτικού Αθλητικού Κέντρου Κοζάνης «Ιωάννης Σκαρκαλάς» , πληροφορίες στον ιστότοπο Gipeda.gr.


Κατηγορία:Αθλητικοί σύλλογοι Κοζάνης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι στίβου
Κατηγορία:Σωματεία Ε.ΚΑ.Σ.ΔΥ.Μ.
Κατηγορία:Ιδρύσεις αθλητικών συλλόγων το 2004
Κατηγορία:Ιδρύσεις ομάδων καλαθοσφαίρισης το 2004